Rower se Facebook-blapsŉ Rower het glo ŉ foto van homself op die Facebook-blad van een van sy beweerde slagoffers geplaas. Daily News berig dat James McCall van Hillcrest, KwaZulu-Natal geskok was toe hy Maandag sy rekenaar aangeskakel het, na daar die naweek by hulle ingebreek is, en gesien het dat die rower ŉ foto van homself op sy vrou se Facebook-blad geplaas het. Volgens McCall is daar Sondag vir die vyfde keer by hulle gastehuis ingebreek. Hy sê sy vrou sê tabletrekenaar asook verskeie ander items van onder meer gaste is gesteel. McCall sê die rower het moontlik nie agtergekom dat hy die foto op sy vrou se Facebook-blad plaas nie aangesien hy ook foto’s van die gesin wat op die rekenaar was op Facebook gelaai het. “Mens teken gewoonlik nie af as jy op ŉ tabletrekenaar werk nie.” McCall sê hulle het die foto aan die polisie oorhandig en hoop dat dit sal help om die rower vas te trek. BRON: Daily News